joelniklaus/EU_Wikipedias huggingface dataset:
Jozef Mak (film)

Jozef Mak je slovenská dráma od režiséra Petra Bebjaka. Príbeh vychádza z rovnomenného románu Jozefa Cígera-Hronského. Film bol nakrúcaný v roku 2021, premiéru mal v Slovenskej televízii 1. januára 2022.

Obsah 

Film je adaptáciou románu Jozef Mak od popredného predstaviteľa slovenskej medzivojnovej prózy Jozefa Cígera-Hronského. Dej sa odohráva prevažne v predvojnovom a vojnovom období Rakúsko-Uhorska a následne Československa v jednoduchej stredoslovenskej dedine konca 19. a začiatku 20. storočia. Jozef Mak, "človek milión", sa narodil ako nemanželské dieťa chudobnej vdovy a od detstva bol nenávidený a utláčaný starším bratom Janom. Jano ho neskôr obral o snúbenicu Marušu aj o novú chalupu. Makovi postupne umiera otec, matka aj láska z mladosti Maruša... Mak tak postupne stráca nádej a nie je schopný po svadbe prejaviť lásku mrzáčke Jule. Až po smrti svojej ženy si uvedomí, že práve v nej stratil lásku, ktorú celý život hľadal. Mak sa nedá zlomiť, keďže vie, že nemôže zúfať, lebo sa musí postarať o deti, ktoré sú stelesnením tejto lásky.

Obsadenie 
 Dávid Hartl – Jozef Mak
 Judit Bárdos – Maruša Meľošovie
 Diana Mórová – 
 Judita Hansman – 
 Tomáš Maštalír – Meľoš 
 Alexander Bárta – Gregor Biaľoš
 Juraj Loj – Ján Mak
 Jana Kvantiková – Jula Petrisková
 Peter Ondrejička – 
 Martin Nahálka – 
 Lucia Jašková – 
 Gregor Hološka – krčmár Bánóci (Baniar)
 Ady Hajdu – richtár
 František Balog – Imro Harvan
 Vít Bednárik – 
 Agáta Spišáková – 
 Michal Ďuriš st. – 
 Branislav Bačo – 
 Michael Vrzala – 
 Ottó Culka – 
 Peter Čižmár – 
 Vanda Tureková - Cinkotová – 
 Eva Gašparová – 
 Benjamín Lacko – 
 Szidi Tobias

Produkcia 
Film sa začal natáčať 8. februára 2021 v Múzeu oravskej dediny v Zuberci. Ďalšími filmovými lokalitami boli Trnava, Banská Štiavnica či Komárno. Nakrúcanie v komárňanskej pevnosti začalo 26. marca 2021.

Referencie

Pozri aj 
 Jozef Mak (román)

Slovenské filmy
Filmy režírované Petrom Bebjakom
Filmy podľa názvu
Filmy z 2022
Nový život

Nový život môže byť:
 časopis, pozri Nový život (časopis)
 slovenský seriál z roku 2020, pozri Nový život (seriál)

Nový Život môže byť:
 obec na Slovensku, pozri Nový Život
Dávid Hancko

Dávid Hancko (* 13. december 1997, Prievidza) je profesionálny slovenský futbalista hrajúci za český klub AC Sparta Praha. Hráva na pozícii obrancu.

Klubová kariéra 
Dávid Hancko debutoval v prvej futbalovej lige v drese klubu MŠK Žilina. Za krátky čas sa presadil do základnej zostavy a prestúpil do klubu talianskej Serie A Fiorentina. v roku 2018 sa dostal do zoznamu 50 mladých hráčov, ktorých sa podľa UEFA oplatí sledovať. V drese Fiorentiny sa výraznejšie nepresadil a klub hráča poskytol na hosťovanie do mužstva AC Sparta Praha, po roku došlo k predĺženiu hosťovania a následne k trvalému prestupu. V drese AC Sparta Praha zároveň dosiahol najväčšie úspechy na klubovej úrovni, vrátane víťazstva v českom MOL Cup-e, účastí v európskych súťažiach, pričom kľúčovým gólom sa pričinil o postup do Play off Konferenčnej ligy UEFA v sezóne 2021/22.

Reprezentačná kariéra 
Prvý krát reprezentoval Slovensko v kategórii hráčov do 21 rokov, zakrátko prišiel aj debut v seniorskej reprezentácii. Najvýznamnejším úspechom v reprezentačnom drese bola nominácia na Majstrovstvá Európy vo futbale 2020, kvôli pandemickým opatreniam sa konali v roku 2021.

Referencie

Externé odkazy 
 Profil hráča na oficiálnej stránke klubu AC Sparta Praha
 Profil hráča na oficiálnej stránke slovenskej Fortuna ligy
 Profil hráča na oficiálnej stránke českej Fortuna ligy
 Profil hráča na stránke Transfermarkt

Slovenskí futbalisti
Futbaloví obrancovia
Hráči MŠK Žilina
Hráči AC Sparta Praha
Hráči AC Fiorentina
Hráči Serie A
Osobnosti z Prievidze
Kathryn Hahnová

Kathryn Hahnová (; * 23. júl 1973, Westchester, Illinois, USA) je americká herečka a komička. Je známa rolou Lily Lebowski z kriminálneho televízneho seriálu Drzá Jordan (20012007).

Detstvo a mladosť 

Hahnová sa narodila ako dcéra Karena a Billa Hahnových. Má írsky, nemecký a anglický pôvod. Pochádza z kresťanskej rodiny a vyrastala v Cleveland Heights v Ohiu. Navštevovala Northwestern University, kde študovala herectvo a tiež získala bakalársky titul. Neskôr šla študovať drámu na Yale University, kde skončila s magisterským titulom.

Kariéra 
Účinkovala vo viacerých divadlách a tiež si vyskúšala aj bábkoherectvo. V roku 2001 bola obsadená do role Lily Lebowski, ktorú špeciálne pre ňu napísal Tim Kring, v televíznom seriály Drzá Jordan.  V roku 2003 si zahrala menšiu úlohu v romantickej komédii Ako stratiť muža za desať dní.

Po boku Cameron Diaz sa objavila vo filme Prázdniny, z roku 2006 a v roku 2008 si zahrala po boku Kate Winslet a Leonarda DiCapria vo filme Núdzový východ. Film získal tri nominácie na Academy Awards.

V roku 2012 získala nomináciu na televízne ocenenie Critics' Choice Television Awards v kategórii najlepšia hosťujúca herečka (komédia) za jej herecký výkon z televíznom seriály Parks and Recreation. O rok neskôr, sa objavila v komédii My sme Millerovci, kde stvárnila postavu Eddie Fitzerald.

V roku 2016 sa objavila v komédii Matky rebelky a objavila sa aj v pokračovaní z roku 2017. V roku 2019 získala hlavnú úlohu v televíznom seriály Pani Fletcherová. Seriál mal sedem epizód a herecký výkon Hahnovej bol pozitívne prijatý filmovými kritikmi. O rok neskôr, sa pripojila k hereckému obsadeniu ako Mark Ruffalo, Juliette Lewis, Melissa Leo, Imogen Poots a Archie Panjabi v televíznom seriáli Bludné kruhy.

Od roku 2021 stvárnila postavu Agnes, neskôr odhalenú čarodejnicu Agathu Harkness, v televíznom seriáli WandaVision. Tiež je v príprave aj spin-off seriál s názvom Agatha: House of Harkness'', kde Hahnová stvárni rovnakú rolu a v hlavnej úlohe.

Súkromný život 
Od roku 2002 je vydatá za Ethana Sandlera, s ktorým má dve deti. Pár žije v Los Angeles. Vo voľnom čase Hahnová rada maľuje a praktizuje jogu.

Zdroj 

Filmové herečky USA
Televízne herečky USA
Divadelné herečky USA
Dabingové herečky USA
Komici USA
Absolventi Yale University
Osobnosti USA írskeho pôvodu
Osobnosti USA nemeckého pôvodu
Osobnosti USA anglického pôvodu
Osobnosti z Illinoisu
Absolventi Northwestern University
Svetový pohár v alpskom lyžovaní 2021/2022

Svetový pohár v alpskom lyžovaní 2021/2022 je 56. ročník Svetového pohára v alpskom lyžovaní usporiadaný Medzinárodnou lyžiarskou federáciou. Sezóna svetového pohára sa začala 23. októbra 2020 v Söldene, Rakúsku a skončiť by sa mala v polovici marca 2022 v Courchevel a Méribel, Francúzsku. Počas februára 2022 sezónu prerušia Zimné olympijské hry v Pekingu.

Muži

Kalendár

Hodnotenie

Celková klasifikácia

Zjazd

Super-G

Obrovský slalom

Slalom

Paralelný slalom

Ženy

Kalendár

Hodnotenie

Celková klasifikácia

Zjazd

Super-G

Obrovský slalom

Slalom

Paralelný slalom

Tímová súťaž

Kalendár

Pohár národov

Celkovo

Muži

Ženy

Referencie

Zdroj 

2021/2022
Šport v 2021
Šport v 2022
Julianne Nicholsonová

Julianne Nicholsonová (; * 1. júl 1971, Medford, Massachusetts, USA) je americká herečka.

Detstvo a mladosť 
Nicholsonová sa narodila ako najstaršia zo štyroch detí do rodiny Kate a Jamesa Nicholsonových. Navštevovala Katolícku strednú školu v meste Arlington v Massachusetts. Venovala sa modelingu, šesť mesiacov v New Yorku a neskôr aj v Paríži. Počas štúdia herectva si privyrábala ako čašníčka.

Kariéra 
Nicholsonová sa zo začiatku objavila v niekoľkých hosťujúcich úlohách televíznych seriálov. V roku 1999 stvárnila tvrdohlavú mladú feministku vo filme Milostný list. V roku 2000 získala hlavnú úlohu vo filme Miluj ma, kde za svoj herecký výkon získala nomináciu na ocenenie Independent Spirit Awards. O rok neskôr, ju presvedčil Steven Spielberg prijať hlavnú úlohu v mysterióznom televíznom seriály Tí druhí. V rovnakom roku sa stala tiež súčasťou hereckého obsadenia televízneho seriálu Ally McBeal, po boku Calisty Flockhart.

Po boku Brittany Murphy sa objavila v romantickej komédii Tajomstvo diára z roku 2004. V rokoch 2006 až 2009 stvárnila Megan Wheeler v dvadsiatich šiestich epizódach kriminálneho seriálu Zákon a poriadok; zločinné úmysly. Stvárnila vedľajšie úlohy v televíznych seriáloch Impérium - Mafie v Atlantic City a Mystérium sexu a hosťovala v televíznom seriály Dobrá manželka.

V roku 2013 si zahrala menšiu úlohu vo filme Blízko od seba, ktorý bol nominovaný na Academy Awards. Stvárnila jednu z hlavných úloh v televíznom seriály Očitý svedok, z roku 2016. O rok neskôr, po boku Allison Janney sa objavila vo filme Ja, Tonya.

V roku 2020 stvárnila jednu z vedľajších úloh v televíznom seriály Outsider, ktorý bol natočený na motív knižnej predlohy od Stephena Kinga. O rok neskôr, ju odporučila Kate Winslet do úlohy Lori, v televíznom seriály Mare z Easttownu. V seriály si zahrala po boku Winsletovej a obe herečky za svoj herecký výkon získali ocenenie Emmy. V rovnakom roku si zahrala aj vo filme With/In: Volume 2, po boku Carly Gugino, Giny Gershon, Adrianne Palicki či Emily Mortimer.

Súkromný život 
Od roku 2004 je manželkou herca Jonathana Cakea, s ktorým má dve deti.

Zdroj 

Filmové herečky USA
Televízne herečky USA
Modelky USA
Držitelia ceny Emmy
Osobnosti z Massachusetts
Ugo Fantozzi

Ugo Fantozzi (* 17. júl 1934) je talianska fiktívna literárna a kinematografická postava, ktorú vymyslel a interpretoval Paolo Villaggio. Život postavy je vyrozprávaný v úspešnej sérii príbehov a filmov, ktoré napísal a interpretoval samotný herec.

Prvej knihy, kde sa objavil Ugo Fantozzi ako hlavný hrdina, z roku 1971 sa predalo viac ako milión kópií, zatiaľ čo prvý film filmovej série (1975) bol trhákom v období rokov 1974 až 1975 a bol zaradený do zoznamu 100 film italiani da salvare. Úspech sa zopakoval nasledujúci rok pri druhom filme (1976); štyridsať rokov od debutu postavy v kinematografii, v roku 2015, boli prvé dva filmy zreštaurované a opätovne uvedené do kín.

Filmy 
Fantozzi, režírovaný Lucianom Salcem (1975)
Druhá tragédia Fantozziho, režírovaný Lucianom Salcem (1976)
Maléry pána účtovníka, režírovaný Nerim Parentim a Paolom Villaggiom (1980)
Maléry pána účtovníka 2, režírovaný Nerim Parentim (1983)
Superfantozzi, režírovaný Nerim Parentim (1986)
Pán účtovník ide do dôchodku, režírovaný Nerim Parentim (1988)
Fantozzi alla riscossa, režírovaný Nerim Parentim (1990)
Fantozzi in paradiso, režírovaný Nerim Parentim (1993)
Ja nespik ingliš alebo Fantozzi v škole, režírovaný Carlom Vanzinom (1995)
Návrat pána účtovníka, režírovaný Nerim Parentim (1996)
Fantozzi 2000 – La clonazione, režírovaný Nerim Parentim (1999)

Knihy 
Fantozzi, Milano, Rizzoli, 1971.
Il secondo tragico libro di Fantozzi, Milano, Rizzoli, 1974.
Le lettere di Fantozzi, Milano, Rizzoli, 1976.
Fantozzi contro tutti, Milano, Rizzoli, 1979.
Fantozzi subisce ancora, Milano, Rizzoli, 1983.
Caro direttore, ci scrivo... : lettere del tragico ragioniere, raccolte da Paolo Villaggio, Milano, Mondadori, 1993.
Fantozzi saluta e se ne va: le ultime lettere del rag. Ugo Fantozzi, Milano, Mondadori, 1994.
Tragica vita del ragionier Fantozzi, Milano, Mondadori, 2012.

Zdroj 

Fiktívne postavy
Rádio Goldies

Rádio Goldies je slovenská rozhlasová stanica vysielajúca výhradne oldies hudbu od 50. rokov do 80. rokov minulého storočia. Vysielanie je doplnené krátkym spravodajským servisom a občasnými lifestylovými reláciami. Stanica začala vysielať v FM pásme 17. novembra 2020 spustením vysielača v Prievidzi. Na webe bol testovací stream dostupný niekoľko mesiacov predtým. Ku koncu roka 2021 má pridelených 6 frekvencií v pásme FM v mestách v rôznych častiach Slovenska.

Vysielače 

* plánovaný vysielač

Referencie

Externé odkazy 
 Oficiálna stránka

Goldies
Havrania

Havrania môže byť:

 vrch v Chočských vrchoch (), pozri Havrania (vrch v Chočských vrchoch)
 vrch v Starohorských vrchoch () pri obci Staré Hory
 vrch v Štiavnických vrchoch () pri obci Bzenica
 osada obce Zázrivá
St. Catharines

St. Catharines je kanadské mesto v provincii Ontário. Je najdôležitejšie mesto regiónu Niagara Region a je súčasťou Regional Municipality of Niagara.

Poloha 
Mesto sa nachádza na Niagara River a na kanáli Welland Canal.

Názov 
Pôvod názvu mesta nie je známy. Jeho predlohou však mohla byť Catharine Askin Robertson Hamilton, manželka Roberta Hamiltona, popredného obchodníka.

Dejiny 
Pred príchodom Európanov v oblasti bývali irokézky hovoriaci Chonnonton. V polovici 17. storočia sa však títo ľudia vytratili. Chonnonton boli neutrálni medzi Hurónmi a Irokézmi. Irokézki Haudenosaunee v oblasti zostali dodnes. V 80. rokoch 18. storočia sa v oblasti usadili lojalisti (emigranti z nezávislých Spojených štátov).

Ako mesto bolo založené v roku 1876.

Demografia 
V sčítaní obyvateľstva v roku 2016 z 104 760 ľudí uvádza ako rodný jazyk angličtinu, 2 770 francúzštinu a 21 060 neoficiálne jazyky, z toho 20 jazyky pôvodných obyvateľov. 470 ľudí udalo ako etnický pôvod český a 750 slovenský.

Vzdelávanie 
V meste sa nachádza Brock University.

Doprava 
Mestom prechádzajú diaľnice Queen Elizabeth Way a 405. Niektoré cesty pôvodného obyvateľstva sú dnes hlavnými cestami. 

Mesto leží na kanáli Welland Canal.

Niekoľko kilometrov východne od mesta sa v Niagara-on-the-Lake nachádza St. Catharines/Niagara District Airport (IATA: YCM, ICAO: CYSN).

Galéria

Referencie

Iné projekty

Externé odkazy 
 Oficiálna stránka mesta

Zdroj 

 
Mestá v Ontáriu
Sídla na Ontárijskom jazere
Ornitín

Ornitín je neproteinogénna aminokyselina, ktorá vystupuje v močovinovom cykle. Oritín sa abnormálne hromadí v tele pri nedostatočnej aktivite ornitíntranskarbamylázy. Radikál ornitínu je ornityl.

Úloha v močovinovom cykle 
L-Ornitín vzniká z L-arginínu pôsobením arginázy a v procese vzniká močovina. Ornitín je teda kľúčový pre močovinový cyklus, ktorý umožňuje zbavenie nadbytočného dusíka. Ornitín sa recykluje a využíva opakovane. Amoniak sa najprv premení na karbamoylfosfát. Ornitín sa potom premení na močovinový derivát na δ (terminálnom) dusíku pomocou ornitíntranskarbamylázy. Pridaním ďalšieho dusíka z aspartátu vzniká arginosukcinát, z ktorého následne odstupuje fumarát za vzniku arginínu. Arginín sa potom hydrolyzuje naspäť na ornitín, čím vzniká močovina. Atómy dusíka v močovine pochádzajú z amoniaku a aspartátu, takže dusík v ornitíne sa zachováva.

Ornitín nie je aminokyselina, ktorá je kódovaná DNA, teda nie je proteinogénna. V cicavčom nehepatickom tkanive je hlavným použitím močovinového cyklu biosyntéza arginínu, takže ornitín je dôležitý intermediát tohto metabolického procesu.

Ďalšie reakcie 
Ornitín je počiatočným reaktantom syntézy polyamínov, napríklad putrescínu, ktorých syntéza začína pôsobením ornitíndekarboxylázy.

U baktérii, ako je E. coli, môže byť ornitín syntetizovaný z L-glutamátu.

Ornitín môže tvoriť laktám.

Výskum

Únava po cvičení 
Doplnenie L-ornitínu utlmilo únavu u jedincov v štúdii overovanej voči placebu. Výsledky naznačujú, že L-ornitín pôsobí proti únave zvýšením efektivity spotreby energie a podporovaním vylučovania dusíka.

Doplnok pri vzpieraní 
Aminokyselinové doplnky, vrátane doplnkov s L-ornitínom, sú často mierené na kulturistov a vzpieračov a tvrdia, že zvyšujú hladinu ľudského rastového hormónu (HGH), svalovej hmoty a sily. Krátka štvordňová klinická štúdia z roku 1993 uviedla, že L-ornitín v kombinácii s L-arginínom a L-lyzínom v dávke 2 g/deň nezvyšuje HGH. Recenzia z roku 2002 na túto tému dospela k záveru, že "používanie špecifických aminokyselín na stimuláciu uvoľňovania GH u športovcov sa neodporúča."

Cirhóza 
L-Ornitín L-aspartát (LOLA), stabilná soľ ornitínu a aspartátu, bola využitá na liečbu cirhózy.

Referencie

Zdroj 

Aminokyseliny
Močovinový cyklus
Marek Škamla

Marek Škamla (* 29. september 2003, Banská Bystrica) je slovenský motosurfový pretekár a reprezentant SR na Motosurf World Cup. Na svetovom pohári 2021 získal titul majstra sveta. V roku 2021 získal taktiež aj titul majstra Európy v kategórii „Stock“.

Motosurf 
Motosurfingu sa venuje od roku 2019, svoj prvý pretek odjazdil v sezóne 2020 v Hradci Králove. Na svoj prvý závod svetového pohára štartoval za Jetsurf Slovakia team na Jetsurf Titanium DFI. Po sérii vyrovnaných výkonov a pravidelnom umiestnení do 3. miesta napokon ovládol svetový pohár v kategórii „Stock“ a stal sa majstrom sveta.

Externé odkazy 
Oficiálna stránka
Majster sveta zo Slovenska má len 18. Motosurf objavil na Instagrame, zamiloval si vôňu benzínu a adrenalín

Narodenia v 2003
Majstri Európy
Majstri sveta
Osobnosti z Banskej Bystrice
Jean Smartová

Jean Smartová (; * 13. september 1950, Seattle, Washington, USA) je americká herečka.

Detstvo a mladosť 
Smartová sa narodila do rodiny Kathleen a Douglasa Smartových. Ako trinásťročnej, jej diagnostikovali cukrovku prvého typu. Vyštudovala Ballard High School v roku 1969, kde prejavila záujem o činohru. Neskôr získala bakalársky titul na Washington University.

Kariéra 
Po ukončení štúdia, sa Smartová začala zaujímať o divadelné herectvo. Vystupovala napríklad v Oregone či na Aljaške. V roku 1980 sa objavila ako Lady Macbeth v divadelnej inscenácii v Pittsburghu. Vystupovala tiež v divadlách Off-Broadway, získala tiež nomináciu na divadelné ocenenie Drama Desk. Tiež stvárnila Marlene Dietrich, v divadelnej inscenácii Piaf. Pre obrovský úspech inscenácie sa v roku 1984 objavila aj vo sfilmovanej adaptácii s rovnakým názvom. 

V roku 1985 získala hlavnú úlohu v televíznom seriáli Designing Women. Po skončení seriálu sa začala skôr venovať filmom a vedľajším úlohám v nich. V roku 1992 stvárnila v životopisnom filme sériovú vrahyňu Aileen Wuornos. 

Od roku 2000 stvárňovala vedľajšiu rolu v televíznom seriáli Frasier. Smartová si účinkovanie v seriáli veľmi pochvaľovala. Za svoj herecký výkon v seriáli získala dve ceny Emmy, v kategórii Najlepšia hosťujúca herečka. V rokoch 2002 až 2007 tiež dabovala postavu Dr. Ann, v animovanom filme Kim Possible. V roku 2004 sa pripojila k hereckému obsadeniu ako Naomi Watts, Lily Tomlin či Dustin Hoffman, vo filme Mám rád Huckabees. V rokoch 2007 až 2009 stvárnila panovačnú matku Christiny Applegate v sitkom Samantha Who?, kde za svoj herecký výkon získala tretiu cenu Emmy. 

Úspech získala v roku 2016, keď stvárnila v druhej sérii televízneho seriálu Fargo. Za svoj herecký výkon získala niekoľko nominácii na televízne ocenenia a k tomu niekoľko aj vyhrala. V roku 2021 sa pripojila k hereckému obsadeniu ako Kate Winslet a Julianne Nicholson v úspešnom televíznom seriáli Mare z Easttownu. Jej herecký výkon bol pozitívne ohodnotený z pohľadov filmových kritikov. V rovnakom roku bola obsadená do role Deborah Vance, v televíznom seriáli Hacks, za ktorý získala v januári 2022 ocenenie Zlatý glóbus. V roku 2022 sa objaví vo filme Babylon, po boku hercov ako Olivia Wilde či Brad Pitt.

Súkromný život 
Smartová sa v roku 1987 vydala za herca Richarda Gillilanda, s ktorý má dve deti. Jedno je ich spoločné a druhé si adoptovali z Číny. Smartová je v súčasnosti vdovou, jej manžel zomrel v marci 2021.

Zdroj 

Filmové herečky USA
Televízne herečky USA
Divadelné herečky USA
Dabingové herečky USA
Osobnosti zo Seattlu
Držitelia ceny Emmy
Držitelia ceny Zlatý glóbus
Polyol

Polyol je organická zlúčenina, ktorá obsahuje niekoľko hydroxylových (alkoholových) skupín. Termín "polyol" označuje rôzne látky podľa toho, či sa používa v potravinárstve alebo v chémii polymérov. Polyoly s dvoma, troma a štyrmi hydroxylovými skupinami sú dioly, trioly a tetroly, ďalšie názvy sa tvoria analogicky.

Klasifikácia

Nízkomolekulárne polyoly 

Nízkomolekulárne polyoly sa bežne používajú v chémii polymérov, kde spájajú dokopy reťazce. Napríklad alkydové živice sa používajú v náteroch alebo formách na odlievanie. Sú hlavnou živicou vo väčšine komerčných náterov "založených na oleji". Ročne sa produkuje približne 200 000 ton alkydových živíc. Skladajú sa z esterov tvorených reaktívnymi monomérmi. Polyoly používané vo výrobe komerčných alkydových živíc sú glycerol, trimetylolpropán a pentaerytritol.

Sacharidové alkoholy 

Sacharidové alkoholy sú nízkomolekulárne polyoly, ktoré sa bežne získavajú hydrogenáciou cukrov. Ich vzorec je (CHOH)nH2, kde n = 4–6.
Cukrové alkoholy sa pridávajú do jedál, pretože majú nižší obsah kalórií než cukry. Sú však zvyčajne i menej sladké, takže sa často kombinujú s intezívnejšími sladidlami. Takisto sa pridávajú do žuvačiek, pretože ich baktérie v ústach nerozkladajú ani sa nepremieňajú na kyseliny, takže neprispievajú k zubným kazom. Bežné cukrové alkoholy sú maltitol, sorbitol, xylitol, erytritol a izomalt.

Polymérne polyoly 
Ako polyoly sa bežne označujú polyéterové polyoly a polyesterové polyoly. Typickým príkladom je polyetylénoxid alebo polyetylénglykol (PEG) a polypropylénglykol (PPG). Polytetrahydrofurán (PTMEG) je takisto polyol. Polyoly reagujú s diizokyanátmi za vzniku polyuretánov. Polyuretány sa používajú na tvorbu ohybných pien na matrace a stoličky, tuhých pien na izoláciu chladničiek a mrazákov, elastomérnych podrážok, vlákien (napr. Spandex) alebo adhezív.

Termín "polyol" takisto označuje iné molekuly, ktoré obsahujú hydroxylové skupiny. Napríklad polyvinylalkohol má vzorec (CH2CHOH)n s n hydroxylovými skupinami, kde n môžu byť až tisíce. Celulóza je takisto polymér s mnohými hydroxylovými skupinami, ale neoznačuje sa ako polyol.

Vlastnosti 
Keďže názov polyol pochádza z chemického názvoslovia a naznačuje len prítomnosť niekoľkých hydroxylových skupín, polyolom nie je možné priradiť všeobecné vlastnosti. Polyoly sú však pri izbovej teplote zvyčajne viskózne (polyméry) alebo tuhé (nízkomolekulárne) kvôli vodíkovým väzbám.

Referencie

Zdroj 

Polyméry
Alkoholy
Naomie Harrisová

Naomie Harrisová (; * 6. september 1976, Londýn, Anglicko, Spojené kráľovstvo) je anglická herečka. Bola nominovaná na filmové ocenenie Academy Awards, za jej herecký výkon vo filme Moonlight, z roku 2016.

Detstvo a mladosť 
Harrisová sa narodila a vyrastala v Londýne. Jej matka v detstve aj s jej rodičmi emigrovali do Londýna z Jamajky. Jej otec pochádzal z Trinidad a Tobago. Vyrastala len s matkou, ktorá sa neskôr druhý krát vydala. Harrisová má dvoch nevlastných súrodencov. Vyštudovala herectvo v Londýne.

Kariéra 
Pred kamerou sa objavila od svojich deviatich rokov. Väčší priestor sa jej podarilo získať vo filme O 28 dní..., kde si zahrala po boku Cilliana Murphyho. V roku 2004 si zahrala menšiu rolu v trileri Trauma. V roku 2006 sa objavila vo filme Piráti Karibiku: Truhlica mŕtveho muža ako Tia Dalma, pohanská čarodejnica, ktorá je uväznená v ľudskom tele a tiež sa objavila vo filme Miami Vice. O rok neskôr si zopakovala rolu Tii Dalmy v ďalšej časti Piráti z Karibiku: Na konci sveta. Po boku Anny Maxwell Martin si zahrala v televíznom filme Poppy Shakespeare z roku 2008.

Od februára do mája 2011 stvárnila Elizabeth Lavenze v divadelnom predstavení Frankenstein. V roku 2012 sa objavila vo filme Skyfall, kde stvárnila postavu slečny Moneypenny. Túto rolu si zopakovala aj v roku 2015 vo filme Spectre či v roku 2021, Nie je čas zomrieť. V roku 2013 si zahrala v životopisnom filme Mandela: Cesta za slobodou.

V roku 2016 stvárnila drogovo závislú matku hlavnej postavy v kriticky uznávanom filme Moonlight. Film získal filmové ocenenie Academy Awards pre najlepší film a Harrisová získala svoju prvú nomináciu na rovnaké ocenenie v kategórii Najlepšia herečka vo vedľajšej úlohe. V rovnakom roku si zahrala po boku Kate Winslet, Helen Mirren a Willa Smitha vo filme Druhá šanca žiť.

V roku 2020 stvárnila jednu z úloh v televíznom seriáli Tretí deň. O rok neskôr hrala vo filmoch Venom 2: Carnage prichádza a Labutia pieseň po boku herca Mahershala Aliho.

Súkromný život 
Zhruba v jedenástich rokoch Harrisovej diagnostikovali skoliózu. Kvôli čomu musela podstúpiť spinálnu fúziu; trvalo jej zhruba mesiac naučiť sa znovu chodiť. V mladosti tiež trpela adenomyózou. Od roku 2012 je jej partnerom Peter Legler. Pár nemá deti. Vo februári 2017 bola vymenovaná za dôstojníka Rádu britského impéria, za jej zásluhy v dráme. V roku 2019 bola uvedená na Powerliste (rebríček 100 najvplyvnejších Britov černošského pôvodu).

Iné projekty

Zdroj 

Anglické filmové herečky
Anglické televízne herečky
Anglické dabingové herečky
Anglické osobnosti jamajského pôvodu
Anglické osobnosti nigérijského pôvodu
Osobnosti z Londýna
Rozprávači audiokníh
Yahya Abdul-Mateen II

Yahya Abdul-Mateen II ( * 15. júl 1986, New Orleans, Louisiana, USA) je americký herec. Je známy z filmov a televíznych seriáloch ako The Get Down (20162017), Aquaman (2018), Watchman (2019), Chicagský tribunál (2020) či The Matrix Resurrections (2021).

Detstvo a mladosť 
Narodil sa do rodiny moslimského otca Yahya Abdul-Mateena I a kresťanskej matky Marie. Je najmladším zo šiestych detí. Detstvo prežil v New Orleans, neskôr sa presťahoval do Oaklandu v Kalifornii.

Vyštudoval architektúru v Kalifornii a istý čas pracoval ako urbanista. Po prepustení z práce začal navštevovať Yale University, kde študoval drámu. Skončil s magisterským titulom a venoval sa divadelnému herectvu.

Kariéra 
Na začiatku svojej kariéry bol Abdul-Mateen neústupný v tom, že nebude si meniť svoje moslimské meno aj napriek tomu, že by to potenciálne mohlo viesť k jeho hereckému neúspechu. Účinkoval v divadlách a neskôr sa dostal k filmu. V roku 2016 účinkoval v televíznom seriály The Get Down, ktorý vysielala spoločnosť Netflix. Za svoj herecký výkon bol Abdul-Mateen pozitívne ohodnotený. O rok neskôr, získal menšiu úlohu v muzikály Najväčší Showman, kde si zahral po boku Hugha Jackmana, Michelle Williams či Rebeccy Ferguson. V rovnakom roku, si tiež zahral v komédii Baywatch.

V roku 2018 získal jednu z vedľajších úloh po boku Very Farmigy vo filme Traja na ceste. V rovnakom roku prevzal zápornú postavu menom Black Manta vo filme Aquaman. Tiež účinkoval v horore My, ktorý mal premiéru v roku 2019. Po boku Reginy King sa objavil v deviatich epizódach televízneho seriálu Watchman, kde za svoj herecký výkon bol ocenený cenou Emmy a Black Reel Award. Tiež sa zúčastnil konkurzu na rolu Anthony McCoya v reboote Candyman, rolu získal a film mal premiéru v roku 2021 a získal pozitívne ohlasy.

Tiež sa objavil vo filme Chicagský tribunál z roku 2020, kde sa predstavil ako politický aktivista Bobby Seale. Tiež nahradil herca Laurencea Fishburnea v ďalšom pokračovaní filmu Matrix, s názvom The Matrix Resurrections, ktorý mal premiéru v decembri 2021.

Súkromný život 
Abdul-Mateen žije v New Yorku. Po smrti svojho otca skúmal svoju rodinnú históriu a zistil, že jeho otec mal západoindický pôvod.

Iné projekty

Zdroj 

Filmoví herci USA
Divadelní herci USA
Televízni herci USA
Divadelní herci afroamerického pôvodu
Filmoví herci afroamerického pôvodu
Televízni herci afroamerického pôvodu
Držitelia ceny Emmy
Absolventi University of California, Berkeley
Absolventi Yale University
Osobnosti z New Orleansu
Držitelia Screen Actors Guild Award
Mestská hromadná doprava v Pezinku

Mestská hromadná doprava v Pezinku je sieť liniek mestskej hromadnej dopravy v Pezinku. Služby MHD sú poskytované len jedným dopravcom.

Mestskú hromadnú dopravu v súčasnosti zabezpečuje linka 5 spájajúca železničnú stanicu Pezinok, sídlisko Sever, Cajlu a Psychiatrickú nemocnicu Philippa Pinela.

MHD premáva iba v špičkách pracovných dní v časoch cca 5:10 – 9:00 a 13:00 – 18:45. Slúži najmä na zabezpečenie dopravy obyvateľov do práce, škôl a do nemocnice.

História 
Pôvodná mestská hromadná doprava v Pezinku premávala do decembra 2005, kedy bola nečakane zrušená a následne bola nahradená regionálnymi autobusmi dopravcu SAD Bratislava, neskôr Slovak Lines.

Do 14. novembra 2021 bola doprava po Pezinku zabezpečovaná regionálnou linkou 522. Po zmene regionálneho dopravcu v Bratislavskom samosprávnom kraji si mesto objendalo služby dopravcu Slovak Lines Express, a. s.

Vozidlá 
Do decembra 2005 premávali v pezinskej MHD autobusy Karosa C 734 a od znovuzavedenia MHD 12. decembra 2021 premávajú autobusy Irisbus Crossway LE 12M.

Tarifa 
Cestovanie mestskou hromadnou dopravou v Pezinku je zadarmo.

Referencie

Zdroj 
 https://imhd.sk/transport/doc/sk/21065/MHD-Pezinok

Pezinok
Pezinok
Pezinok
Chlebovník rôznolistý

Chlebovník rôznolistý alebo chlebovník celistvolistý, chlebovník celolistý (Artocarpus heterophyllus, staršie: Artocarpus integrifolia) (Artocarpus heterophyllus) je tropický strom z čeľade morušovité (Moraceae).

Jeho ovocie sa nazýva jackfruit [vyslov: džekfrut] (ľudové/nesprávne názvy [bohemizmy]: džekfru(i)t, džek, (?) žakia)

Charakteristika
Strom dorastá do výšky až 30 metrov. Plody môžu vážiť aj viac ako 10 kg, majú oválny tvar a drsný povrch zelenožltej farby. Vnútri plodu je veľké množstvo semien obalených do lepkavého puzdra žltej farby – práve táto šťavnatá časť je veľmi obľúbeným pokrmom, má sladkastú a osviežujúcu chuť. Chlebovník celistvolistý je rozšírený predovšetkým v južnej a juhovýchodnej Ázii, rozšíril sa aj do Afriky. Často býva mylne stotožňovaný s príbuzným chlebovníkom obyčajným (Artocarpus altilis), ktorého plody sa nazývajú breadfruit.

Ovocie obsahuje vysoký podiel sacharidov a okrem radu vitamínov aj významné množstvo vápnika a fosforu. Na 100 g dužiny pripadá energetická hodnota vyše 100 kcal.

Pestovanie 
Semená spoľahlivo klíčia. Strom rastie veľmi rýchlo a už v troch až ôsmich rokoch začína kvitnúť a plodiť. Rastlina má rada vlhko; ak je pravidelne zalievaná, rastie rýchlejšie. V prípade nutnosti, napríklad pri presádzaní či presune, je možné nechať hlinu vyschnúť, avšak nie nadlho.

Referencie

Galéria

Iné projekty 

Morušovité
Tropické ovocie
Listnaté stromy
Bratislavský-nákupné stredisko

Bratislavský-nákupné stredisko (do roku 2021 Nákupné centrum Slovzdroj a Dom kultúry Ovsište, prezývané aj malý Prior) sú dve multifunkčné budovy spojené nadchodom ponad Mamateyovou ulicou a zastávkou MHD Ovsištské námestie v miestnej časti Ovsište mestskej časti Petržalka v Bratislave. Boli postavené v rokoch 1978 až 1982 a ich vlastníkom je Slovzdroj plus, a. s. Slávnostné otvorenie sa konalo v polovici decembra 1985.

V decembri 2021 bol celý komplex premenovaný na Bratislavský-nákupné stredisko. Názov dostal podľa Juraja Bratislavského, predsedu spoločnosti Slovzdroj plus, a. s., ktorá budovu vlastní. V súčasnosti prebieha jeho rekonštrukcia.

Nachádza sa tu predajňa potravín, obchody, reštaurácie, cukráreň, telocvičňa, centrum voľného času a kinosála kultúrneho domu.

Referencie 

Stavby v Bratislave
Nákupné centrá v Bratislave
Petržalka
Matúš Kvietik

Mgr. art. Matúš Kvietik (* 10. apríl 1991, Bratislava) je slovenský herec.

Štúdium a život 
Pochádza z umeleckej rodiny. Narodil sa rodičom Martinovi a Kataríne Kvietikovým. Jeho rodičia sa rozviedli, keď mal 6 rokov. Má mladšieho brata Marka. Študoval herectvo na VŠMU. Účinkoval v divadle Astorka, Mestskom divadle v Žiline, v Divadle Aréna a v Slovenskom národnom divadle. V roku 2018 účinkoval v seriáli Susedia alebo v roku 2021 v americkom seriáli Van Helsing. Od roku 2022 účinkuje v seriáli Oteckovia, kde stvárňuje postavu Pavla.

Filmografia

TV seriály 
 2012: Rodinné prípady
 2013: Pravdivé príbehy s Katkou Brychtovou
 2014: Superhrdinovia
 2014: Doktori
 2015: Kukučka
 2016: Čert nikdy nespí
 2018: Susedia
 2018, 2020: Sestričky
 2019: Delukse
 2021: Van Helsing
 2022: Oteckovia (Pavol „Paľo“)
 2022súčasnosť: Nemocnica (Andrej)
 2022: Svätý Max (Robo)

Divadelné záznamy 
 2020: #dubček

Hosť 
 2013: Milujem Slovensko
 2014: Neskoro večer
 2016: Zlaté časy
 2017: Záhady tela

Referencie 

Slovenskí divadelní herci
Slovenskí televízni herci
Absolventi Vysokej školy múzických umení
Osobnosti z Bratislavy
Veterlín

Veterlín () je vrch v pohorí Malé Karpaty. Leží nad obcou Plavecký Mikuláš, približne  južne od Senice.

Poloha 
Nachádza sa v strednej časti pohoria, v geomorfologickom podcelku Pezinské Karpaty a jej časti Biele hory. Vrch leží v Trnavskom kraji, na území okresu Trnava a zasahuje na katastrálne územie obce Smolenice a Buková, okrajovo i Plavecký Peter. Najbližšími sídlami sú severne ležiaca Buková a Prievaly, východným smerom ležiace Smolenice a Lošonec a západným smerom situovaný Plavecký Mikuláš a Plavecký Peter.

Opis 
Vrch leží v mohutnom hrebeni s východne ležiacim Čelom (), ktorý vedie západo-východným smerom, súbežne so severne susediacim hrebeňom Zárub (). Oba hrebene sú prepojené sedlom v oblasti Čela a Zárub, kde smerujú najbližšie značené trasy, obchádzajúce vrchol. Severne susedí Ostrý Kameň () a Ježovka (), západne Klenie () a Hurtovec (), južným smerom Čierna skala (), Tatárske () a Podvrh () a východne Čelo a Záruby. Severné a západné svahy odvodňujú prítoky Rudavy do Moravy, južné časti hrebeňa napájajú Smolenický potok a Trnávku v povodí Dudváhu. Vrch je súčasťou národnej prírodnej rezervácie Záruby, ktorá patrí do Chránenej krajinnej oblasti Malé Karpaty. V oblasti je viacero jaskýň.

Výhľady 
Hrebeň i vrchol pokrýva súvislý lesný porast, umožňujúci len obmedzený rozhľad. Z miest s redšou vegetáciou je vidieť okolité vrchy Malých Karpát, no tiež Borskú a Podunajskú nížinu. Pri priaznivých podmienkach vidieť aj časť Bielych Karpát, Vtáčnika, Považského Inovca a Tribča, vzácne i vrcholky Álp.

Prístup 
Na vrchol nevedie značená turistická trasa, no úpätím vedie Cesta hrdinov SNP i chodník zo Smoleníc. Prístup do lokality je možný:

 po  modrej značke:
 od východu zo Smoleníc cez Čertov žľab
 od juhozápadu z Plaveckého Mikuláša cez Červenú horu a Brezinky
 po  žltej značke z obce Plavecký Peter
 po  červeno značenej Štefánikovej magistrále v trase Cesty hrdinov SNP cez rázc. Brezinky:
 od juhozápadu od obce Sološnica cez rázc. Červená hora
 od východu z Bukovej-kameňolomu cez Záruby a Ostrý Kameň

Referencie

Pozri aj 
 Pezinské Karpaty
 Biele hory
 Zoznam vrcholov v Malých Karpatoch

Externé odkazy 
 Poloha na turistickej mape

Vrchy v Malých Karpatoch
Vrchy pod 1000 metrov na Slovensku
Vrchy v okrese Trnava
Smolenice
Buková (okres Trnava)
Klokoč (vrch v Malých Karpatoch)

Klokoč () je vrch v pohorí Malé Karpaty. Leží nad obcou Plavecké Podhradie, približne  východne od Malaciek.

Poloha 
Nachádza sa v strednej časti pohoria, v geomorfologickom podcelku Pezinské Karpaty a jej časti Biele hory. Vrch leží na pomedzí Bratislavského a Trnavského kraja, na hranici okresov Trnava a Malacky a zasahuje na katastrálne územie obce Lošonec a Plavecké Podhradie. Najbližšími sídlami sú na severe situovaný Plavecký Mikuláš, západne ležiace Plavecké Podhradie a Sološnica a východne sa nachádza Lošonec. Vrcholom prechádza Cesta hrdinov SNP.

Opis 
Klokoč tvorí rozsiahly horský hrebeň, situovaný od juhozápadu na severovýchod a má dva samostatné vrcholy. Leží v hlavnom hrebeni, ktorý vedie zo severu od Veterlína a južným smerom pokračuje na mohutnú Vápennú (). Severným smerom susedí Báborská (), Javorinka () a Čierna skala (), východne leží Starý plášť () a Vydelená (), južne Mesačná () a Buková hora () a na západe dominuje mohutná Vápenná. Severozápadnú časť hrebeňa odvodňuje Kráľov potok do Rudavy v povodí Moravy, juhovýchodné svahy napájajú prítoky potoka Bohatá, ústiaceho do Parnej v povodí Dudváhu. Hrebeňová časť tvorí rovnomennú prírodnú rezerváciu, ktorá je súčasťou Chránenej krajinnej oblasti Malé Karpaty.

Výhľady 
Nesúvislý lesný porast, pokrývajúci vrcholový hrebeň ponúka kruhový rozhľad. Pozorovateľné sú najmä okolité vrchy Malých Karpát, no tiež Borská a Podunajská nížina. Pri priaznivých podmienkach vidieť aj južnú časť Bielych Karpát, časť Považského Inovca a Tribča, vzácne i vrcholky Álp.

Prístup 
 po  červeno značenej Štefánikovej magistrále v trase Cesty hrdinov SNP:
 od juhozápadu od obce Sološnica cez Vápennú
 od severu z vrchu Záruby cez rázc. Amonova lúka
 po  modrej značke zo západu z obce Plavecké Podhradie cez rázc. Amonova lúka
 po  zelenej značke:
 zo severu z obce Plavecký Mikuláš cez Mon Repos
 od západu zo Sološnice cez Vápennú

Referencie

Pozri aj 
 Pezinské Karpaty
 Biele hory
 Zoznam vrcholov v Malých Karpatoch

Iné projekty

Externé odkazy 
 Poloha na turistickej mape

Vrchy v Malých Karpatoch
Vrchy pod 1000 metrov na Slovensku
Vrchy v okrese Trnava
Vrchy v okrese Malacky
Lošonec
Plavecké Podhradie
Jelenec (vrch v Malých Karpatoch)

Jelenec () je vrch v pohorí Malé Karpaty. Leží nad obcou Častá, približne  severne od Modry.

Poloha 
Nachádza sa v strednej časti pohoria, v geomorfologickom podcelku Pezinské Karpaty a jej časti Biele hory. Vrch leží v Bratislavskom kraji, v okrese Pezinok a v katastrálnom území obce Častá. Najbližšími sídlami je severozápadne situované Plavecké Podhradie a Sološnica, juhovýchodne leží Častá a Doľany. Na vrchol nevedie značená turistická trasa.

Opis 
Jelenec, zriedkavo označovaný aj Geldek I., je súčasťou masívu s takmer identicky vysokým vrchom Geldek. Ten býva podľa týchto názvov aj označovaný ako Jelenec alebo Geldek. Západnejšie ležiaci Jelenec je uzlovým vrchom, kde sa stretáva zo severu, od Vápennej () smerujúci hlavný hrebeň, od východu smerujúci hrebeň zo Skleného vrchu () a hrebeň, smerujúci na Vysokú (). Severne leží Vápenná a Buková hora (), východne je sedlom oddelený Geldek () a Vápenné (), južným smerom Kukla () a Veľká homoľa () a západne je situovaná Vysoká a Veľký Petrklín (). Severnú časť hrebeňa odvodňuje Parná, južné odvádzajú vodu riečkou Gidra, obe ústiace do Dudváhu, severozápadnú časť odvodňuje Sološnický potok, smerujúci do Rudavy v povodí Moravy. Masív je súčasťou Chránenej krajinnej oblasti Malé Karpaty.

Výhľady 
Nesúvislým lesom pokrytá vrcholová časť umožňuje sčasti obmedzené výhľady. Z vhodných miest a skalných brál je vidieť okolité vrchy Malých Karpát, časť Borskej a Podunajskej nížiny, pri priaznivých podmienkach aj Biele Karpaty, Vtáčnik, Považský Inovec a Tribeč, nezriedka i predhorie Álp.

Prístup 
Na vrchol nevedie žiadny značený turistický chodník, no okolím ich prechádza niekoľko:

 po  zelenej značke z obce Častá na rázc. Sklená huta
 po  žltej značke:
 od západu z obce Sološnica cez rázc. Sklený vrch
 od východu z obce Doľany cez Zabité
 po  modrej značke z Rohožníka cez rázc. Skalka (pripojenie na Štefánikovu magistrálu i Cestu hrdinov SNP)

Referencie

Pozri aj 
 Pezinské Karpaty
 Biele hory
 Zoznam vrcholov v Malých Karpatoch

Externé odkazy 
 Poloha na turistickej mape

Vrchy v Malých Karpatoch
Vrchy pod 1000 metrov na Slovensku
Rozhľadne na Slovensku
Vrchy v okrese Pezinok
Častá
Geldek

Geldek () je vrch v pohorí Malé Karpaty. Leží nad obcou Častá, približne  severne od Modry.

Poloha 
Nachádza sa v strednej časti pohoria, v geomorfologickom podcelku Pezinské Karpaty a jej časti Biele hory. Vrch leží v Bratislavskom kraji, v okrese Pezinok a v katastrálnom území obce Častá. Najbližšími sídlami sú východne ležiace Doľany a juhozápadne situovaná Častá a Píla, severozápadne sa nachádza Plavecké Podhradie a Sološnica a severovýchodne Lošonec. Na vrchol nevedie značená turistická trasa.

Opis 
Geldek je súčasťou masívu s takmer identicky vysokým vrchom Jelenec, ktorý býva označovaný názvami oboch vrchov, teda ako Jelenec alebo Geldek. Západnejšie ležiaci Jelenec je uzlovým vrchom, Geldekom vedie hrebeň východným smerom na Sklený vrch (). Ten je spolu s vrchom Egreš () východným susedom, severne sa nachádza Vápenné (), Mesačná () a Klokoč (), západne je sedlom oddelený Jelenec () a Vápenná () a južným smerom sa nachádza Veľká homoľa () a Veľké Vápenné (). Vrch patrí do povodia Dudváhu; severnú časť hrebeňa odvodňuje Parná, východnú Podhájsky potok a južnú prítoky riečky Gidra. Masív je súčasťou Chránenej krajinnej oblasti Malé Karpaty.

Výhľady 
Nesúvislý lesný porast pokrývajúci vrcholovú časť umožňuje len obmedzený výhľad. Z vhodných miest s nižšou vegetáciou je vidieť okolité vrchy Malých Karpát, časť Podunajskej nížiny a pri priaznivých podmienkach aj Biele Karpaty, Považský Inovec, Tribeč a predhorie Álp.

Prístup 
Na vrchol nevedie žiadny značený turistický chodník, no okolím ich prechádza niekoľko:

 po  zelenej značke z obce Častá východným úpätím na rázc. Nad jarkami 
 po  žltej značke:
 od východu z obce Doľany cez Zabité na rázc. Nad jarkami
 od západu z obce Sološnica cez rázc. Sklený vrch a Sklená huta
 po  modrej značke na rázc. Sklená huta z Rohožníka cez rázc. Skalka (pripojenie na Štefánikovu magistrálu i Cestu hrdinov SNP)

Referencie

Pozri aj 
 Pezinské Karpaty
 Biele hory
 Zoznam vrcholov v Malých Karpatoch

Externé odkazy 
 Poloha na turistickej mape

Vrchy v Malých Karpatoch
Vrchy pod 1000 metrov na Slovensku
Rozhľadne na Slovensku
Vrchy v okrese Pezinok
Častá
Dobrotka

Dobrotka je vodný tok, nachádzajúci sa neďaleko obce Bádice, v okrese Nitra. Je ľavostranný prítok rieky Nitra, jeho dĺžka je 14,2 km a je to tok IV. rádu. Vznikol po zrušení po ramien rieky Nitra v Nitrianskej nive. V minulosti bol významný krajinný prvok s brehovými porastmi. V súčasnosti je znečistený a narušený výstavbou cestných komunikácií a priemyselného parku.

Tok 
Dobrotka vzniká neďaleko obce Bádice, vlieva sa do nej Červenický kanál, potom sa križuje s Huntákom a od obce Podhorany tečie juhozápadným smerom. Pri Dražovciach sa stáča na juh, prechádza cez Dražovce a následne pokračuje až pri Nitriansky mestský park na Sihoti, neďaleko ktorého sa v nadmorskej výške 139 m.n.m vlieva do  rieky Nitra.

Zdroje 
 https://www.nitra.eu/9882/dobrotka
 https://voda.oma.sk/dobrotka

Potoky na Slovensku
Povodie Nitry
Vodné toky v okrese Nitra
Orphanage (írska skupina)

Orphanage bola írska rocková hudobná skupina založená Philom Lynottom a Brianom Downeym koncom roka 1969 v Dubline. 

Prvú zostavu okrem Lynotta a Downeyho tvorili Pat Quigley a Joe Staunton, členovia skupiny Macbeth, a občasní členovia Terry Woods a Joe Alexander. V druhej polovici roka 1970 sa skupina po ôsmich až desiatich mesiacoch pôsobenia rozpadla, pretože Lynott a Downey založili novú skupinu Thin Lizzy.

V roku 1973 Joe Staunton skupinu Orphanage oživil s úplne novou zostavou.

Koncom roka 2006 bola nájdená páska, kde sa nachádzali stratené skladby skupiny, a to „Step Into Your Shoes“ (text napísaný Brushom Shielsom), „St. Stephtens Green“, „The Friendly Ranger“ a „You Fool, You Fool“ (nahraná na 4-stopovú pásku v štúdiu na Dominick Street).

Názov 
Najčastejšie sa uvádza, že názov skupiny odkazuje na dom obývaný skupinou Dr. Strangely Strange v Sandymount, ktorý bol prezývaný „The Orphanage“ ().

Členovia

Pôvodná zostava (1969–1970)
 Phil Lynott – spev, rytmická gitara, občas basgitara
 Joe Staunton – sólová gitara
 Pat Quigley – basgitara, spev
 Brian Downey – bicie

Občasní hudobníci  
 Terry Woods – gitara, mandolína
 Joe Alexander – gitara

Nová zostava (1973–?)
 Joe Staunton – sólová gitara
 Robbie Walsh – spev
 Scott Mulvey – klavír
 Carl Geraghty – saxofón
 Jimmy Lambert – basgitara
 Jim Creedan – bicie

Zdroje 
 Orphanage na irishrock.org
 THOMSON, Graeme. Cowboy Song: The Authorised Biography of Philip Lynott. Hachette UK, 2016. .
 

Írske rockové hudobné skupiny
Hudobné skupiny z 1969
Družba (fontána)

Fontána Družba je najväčšia fontána v Bratislave, nachádza sa na Námestí slobody.

Postavená bola v rokoch 1979 až 1980 podľa návrhu sochárov Juraja Hovorku, Tibora Bártfaya a Karola Lacka a architektov Virgila Droppu a Juraja Hlavicu. Fontána pozostáva z bazénu a 9 metrovej plastiky lipového kvetu s hmotnosťou 12 ton. Priemer má 45 metrov, v minulosti bolo v bazéne až 2000 kubických metrov vody.

Fontána obsahuje tunel a relatívne veľkú strojovňu umiestnenú pod fontánou. Kvôli sústavnému zatekaniu z dôvodu nedostatočnej údržby po roku 1989 boli technologické a elektrické zariadenia značne poškodené, ako aj hydroizolácia bazéna.

Od roku 2007 je fontána mimo prevádzky, jej obnova bude stáť okolo 1 milión eur. V roku 2021 začali Metropolitný inštitút Bratislavy a Hlavné mesto Bratislava s jej obnovou, ktorá potrvá rok. Po obnove sa fontána viac sprístupní verejnosti, bude možné vojsť priamo do priestoru bývalých bazénov a má byť menej náročná na spotrebu vody. Rekonštrukcia fontány sa realizuje spoločne s obnovou Námestia slobody.

Referencie

Zdroje 

Fontány v Bratislave
Staré Mesto (Bratislava)
Hunták

Hunták je potok, ktorý sa nachádza v okrese Nitra. Je to ľavostranný prítok rieky Nitra, jeho dĺžka je 6,3 km a je to tok IV. rádu.

Tok 
Tečie na severozápad. Pramení v zoborskej časti Tribeča, tečie v Žiranskom priesmyku a prechádza cez obec Podhorany. Za Podhoranmi sa križuje s Dobrotkou a následne sa v nadmorskej výške 145 m.n.m vlieva do rieky Nitra.

Zaujímavosti 
Je sezónnym potokom a ožíva len počas niekoľkých dní v roku, hlavne na jar a jeseň po výdatných dažďoch. Pri dostatku zrážok sa v koryte  potoka tvoria čereje a vodopády. Hunták svojou činnosťou vyformoval Huntácku dolinu, ktorá bola v roku 2000 na výmere 8,74 ha vyhlásené za chránený areál zameraný na ochranu fluviálne modelovanej časti doliny. Je to ojedinelý geomorfologický fenomén v Tribeči.

Iné projekty

Zdroje 
 https://www.nitra.eu/9890/huntak
 https://voda.oma.sk/huntak
 https://www.pomalevylety.sk/trips/tribec_udolie_huntaka

Potoky na Slovensku
Povodie Nitry
Vodné toky v okrese Nitra
Vodné toky v Tribeči
Kamil Matiašovský

Doc. Ing. Kamil Matiašovský, DrSc. (* 17. február 1931, Skalité† 1. august 1991, Bratislava) bol slovenský chemik, vysokoškolský učiteľ a spisovateľ.

Rodina 
 otec: Eugen Matiašovský (19011961), učiteľ
 mama: Emília, rod. Šurjanská (19031995)
 sestra
 2. manželka: Eva, rod. Kovalčíková (19422007)

Štúdium 
Navštevoval ľudovú školu v Ružomberku (19361941), pokračoval gymnáziom (19411949) v Ružomberku, Banskej Bystrici, Nîmes (19471948) a v Martine. Po maturite pokračoval štúdiom na Odbore chemickotechnologického inžinierstva (Chemická fakulta Slovenskej vysokej školy technickej v Bratislave), promoval ako inžinier v roku 1953.

Vedecké pôsobenie 
Vedecké pôsobenie začal (po krátkom období kedy pracoval ako zamestnanec Závodu Juraja Dimitrova v Bratislave) ako ašpirant u profesora Mikuláša Gregora. Dizertačnú prácu Fázový diagram sústavy MgCl2–CaCl2–NaCl  obhájil v roku 1957 a bol mu udelený titul kandidát vied (CSc.). Následne pôsobil ako vedecký pracovník (od roku 1962 vedúci) Oddelenia taveninových sústav Ústavu anorganickej chémie SAV. Okrem toho externe pôsobil na Katedre anorganickej technológie Chemickej fakulty SVTŠ v Bratislave a Vysokej škole baníckej v Ostrave. V rokoch 19651967 pracovník vysokej technickej školy v Trondheime. V roku 1969 prácou Štúdium sústavy Na3AlF6–AlF3–Al2O3–NaCl habilitoval na Hutníckej fakulte VŠB v Ostrave. Titul doktor vied (DrSc.) dosiahol v roku 1979 po obhájení práce Príspevok k teórii hliníkovej elektrolýzy.

Výsledky výskumu K. Matiašovského sa uplatnili v praxi pri výrobe hliníka a jeho zliatin v Závode SNP (Žiar nad Hronom) a elektrolytickom pokovovaní v taveninách v závode Kovofiniš (Ledeč nad Sázavou)

Spisovateľ 
Okrem vedeckých prác bol autorom (pod pseudonymom Peter Horan) detektívnych románov: Prípad inžiniera Kolára (1966), Prípad pre Interpol (1968) a Kvíz pre vraha (1970). Pod vlastným menom publikoval cestopis zo svojho nórskeho pobytu pod názvom Cesta za polnočným slnkom (1970).

Bibliografia

Knižné vedecké práce 
  (2. vyd. 1982. , 3. vyd. 2001. , jap. vyd. Tokio 1981, čín. vyd.)

Publicistika a romány

Zdroje

Externé odkazy 
 
 

Osobnosti zo Skalitého
Slovenskí chemici
Pracovníci Slovenskej akadémie vied
Slovenskí spisovatelia románov
Slovenskí vysokoškolskí pedagógovia
Absolventi Fakulty chemickej a potravinárskej technológie Slovenskej technickej univerzity v Bratislave
Burlington (Ontário)

Burlington je kanadské mesto v provincii Ontário.

Poloha 
Mesto sa nachádza na Ontárijskom jazere, 50 km na západ od Toronta.

Dejiny 
Prvým osadníkom bol Thayendanegea, známy aj ako Joseph Brant, mohawský náčelník. Ekonomika 19. storočia bola založená na vodnej doprave, na lode sa nakladalo drevo, obilie a vyťažené kamenie. Od roku 1954 funguje železničné spojenie. V 20. storočí je ekonomika orientovaná na agro produkty.

V roku 1873 bol založený ako „village“, pohltil predošlé usadlosti Port Nelson a Wellington Square. Od roku 1914 bol „town“ a od roku 1974 má štatút „city“.

Demografia 
V sčítaní obyvateľstva v roku 2016 z 142 605 ľudí uvádza ako rodný jazyk angličtinu, 2 970 francúzštinu a 32 210 neoficiálne jazyky, z toho 5 jazyky pôvodných obyvateľov. 200 ľudí uvádza slovenčinu a 250 češtinu. 1 025 ľudí udalo ako etnický pôvod český a 845 slovenský.

Doprava 
Burlingtonom prechádzajú diaľnice Queen Elizabeth Way, 403 a 407 ETR.

Turizmus 
V meste sa nachádzajú Royal Botanical Gardens, zasahujúce aj do Hamiltonu.

Galéria

Referencie

Iné projekty

Externé odkazy 
 Oficiálna stránka mesta

Zdroj 

 
Mestá v Ontáriu
Sídla na Ontárijskom jazere